
UN DUH ŞI DOUĂ PNEUMATOLOGII 


În acest moment de har ecumenic recunoaştem cu bucurie, că aleasa 
binefacere a primului Conciliu din Constantinopol din 381, dogma dumne- 
zeirii Duhului Sfânt, este un patrimoniu eclezial comun. De atunci, adică de 
peste 1600 de ani, în liturgia sa, atât în Orient cât şi în Occident, Biserica 
mărturiseşte că Duhul Sfânt este Domnul şi de viață făcătorul, care din Tatăl 
purcede, care împreună cu Tatăl şi cu Fiul este adorat şi preamărit şi a 
vorbit prin proroci!. Valoarea şi actualitatea acestei credințe comune sunt o 
reală şi permanentă chemare la trăirea Adevărului în caritate. 


Nu intenționăm să modificăm depozitul credinței, nu voim să schim- 
băm semnificația dogmelor, nu ne propunem să eliminăm din ele cuvinte 
esențiale, nu urmărim adaptarea adevărurilor gusturilor epocii, nici nu aspi- 
răm să şteargem din Credo anumite articole pe motiv că n-ar mai corespunde 
ori n-ar mai fi înțelese astăzi. Unitatea tainică şi vizibilă a Bisericii voită de 
Dumnezeu se poate realiza numai în comuna adeziune la integritatea conți- 
nutului credinţei revelate şi mărturisite de Biserică. În materie de credință, 
compromisul e în contradicție cu Duhul Sfânt care este Duhul adevărului?. 
Dimpotrivă, colocviul intenționează o întâmpinare reciprocă, conştienţi fiind- 
că pentru a ne uni trebuie să ne unim, pentru a ne iubi trebuie să ne cu- 
noaştem, pentru a ne cunoaşte trebuie să mergem unii înaintea altora stimulați 
de caritatea teologală. Ştiind că elementul care decide în comuniunea 
adevărului este semnificația adevărului, în cele ce urmează voim să ilustrăm 
un aspect al acestui adevăr conţinut în Simbolul amintit: ecporeuzia veşnică 
a Duhului din Tatăl prin Fiul. 


1 CONCILIUM CONSTANTINOPOLITANUM I, Symbolum, în Enchiridion 
Symbolorum definitionum et declartionum de rebus fidei et morum, Herder (=DS) (Barcinone 
-Friburgi Briscoviae - Romae 1976°%), n. 150. 

2? Cf. IOAN PAUL PP. II, Lettera Enciclica Ut unum sint, sull impegno ecumenico, 
n. 18/25. V. 1995, Edizioni Piemme (Casale Monferrato 1995) 39-41. 

A/ Două penumatologii complementare 


Cuvintele Simbolului Niceno-Constantinopolitan au pentru noi o 
semnificație şi o valoare perenă. De fapt, şi astăzi mărturisim credința apos- 
tolică după cum am fost botezați şi-L preamărim pe Dumnezeul cel viu unic 
în ființă Şi întreit în persoane potrivit credinţei baptismale. Aflându-ne în 
pragul Mileniului al III-lea de creştinism, adică într-un moment de intensă 
participare la misterul lui Cristos în virtutea Duhului Sfânt, conştientizarea 
credinţei boteziale e urgentă la toate nivele ecleziale. 


Învățătura Conciliului din Constantinopol 1 este expresia credinței 
unice şi comune a Bisericii şi a întregului creştinism. Avem şi mărturisim un 
singur Duh. El ne adună permanent în unitatea Tatălui şi a Fiului, cu toate 
acestea celor două teologii apofatică şi catafatică, le-au urmat două penuma- 
tologii*, o pneumatologie condiționată de cristologie, cea catolică, şi o penu- 
matologie care este izvorul cristologiei, cea ortodoxă. Ambele sunt justificate 
deoarece provin din Sfintele Scripturi. Prima, cea misionară, provine din 
tradiţia paulină, în deosebi din Sfântul Luca, cea de a doua din Sfântul Ioan“. 
După primul model, Duhul apare ca o putere pentru misiune, iar lucrările 
sale urmează lucrării lui Isus Cristos Domnul, ca rezultat al trimiterii din 
partea Lui, ca un act de supunere faţă de mandatul primit de a-i perpetua 
prezenţa şi lucrarea răscumpărătoare până la parusie. Acestui model îi cores- 
punde o ecleziologie istorică, misionară. 


După cel de-al doilea model, cel ortodox, pneumatologia este izvorul 
cristologiei, aceasta fiind de data acesta condiționată de pneumatologie. 
Acestui tip de penumatologie, în care Duhul Sfânt este izvor, îi corespunde 
o ecleziologie ontologică, tainică, în care Duhul nu mai apare doar ca o 
putere dată pentru misiune, ci ca şi koinonia, drept comuniune, mai ales în 
Dumnezeiasca Euharistie. În timp ce, în primul model, Subiectul Bisericii este 


3 Cf. SESBOUE Bemard, Le mistere de la Trinité, în AA. VV. Le Dieu du salut, par 
Berard Sesbou€ et Joseph Wolinski, Descle€, 1 (Paris 1994) 318, 324. 

+Cf. DE LA POTERE, S.J., L Esprit Saint et l'Eglise dans le Nouveau Testament, 
în AA. VV., Credo in Spiritum Sanctum. Atti del Congresso Teologico Internazionale di 
Pneumatologia (=CISS), Libreria Editrice Vaticana, 2 (Città del Vaticano 1983) 791-793. 

Cristos, în cel de-al doilea, Subiectul este înainte de toate Duhul Sfânt care 
lucrează în Biserică şi construieşte comunitatea: aici sfințenia Bisericii devine 
primordială. Trebuie să spunem că Biserica este sfântă. În acest context, a 
chema Biserica la căință este de neconceput’. 


Deşi această împărțire şi apreciere aparțin Mitropolitului de Pergam, 
Ioannis Zizioulas, deşi Excelența Sa recunoaşte că teologia ortodoxă pentru 
a putea face față problemelor ecumenice actuale cu propuneri pozitive, are 
nevoie să lucreze foarte strâns cu teologia apuseană pentru a fi de real folos 
ei însăşi şi celorlalțiS, cu toate acestea nu sunt de acord că ecleziologia 
Conciliului Vatican II ar fi lipsită de dimensiunea sacramentală a comuniunii 
ori că ar fi doar pudrată ici şi colo cu texte pneumatologice. Aici, Biserica nu 
mai apare ca un popor împrăştiat, ci ca un Popor adunat în comuniunea 
Tatălui, a Fiului şi a Duhului Sfânt”. Comuniunea reprezintă axa eclezio- 
logiei Conciliului Vatican II. Pentru el, Biserica nu este un lucru, ci o comu- 
niune personală de viață, de caritate şi de adevăr între Dumnezeu şi om. 
Comuniunea existentă numai între persoane. Comuniunea între credincioşi 
o realizează Duhul Sfânt care pregăteşte eschata, adică împlinirile din urmă 
ale istoriei mântuirii. 

Mărturisim şi avem, aşadar, un singur Duh, dar simultan avem două 
pneumatologii care, specificăm, coexistă nu pentru a se combate reciproc, ci 
pentru a fi complementare. Când? Totdeauna? Aşa ar trebui să fie, dar, din 
păcate, ele se mai găsesc încă în stare de tensiune şi chiar de litigiu. Într-un 


sZIZIOULAS J., Implications ecelesiologiques de deux type de pneumatologie, în 
Communio Sanctorum. Mélanges offerts à J.J. Allmen, Labor et Fides, 1982, 141. IDEM, 
L'etre ecclesial, Labor et Fides (Genève 1981). Vezi traducerea românească Ființa eclezială 
Editura Bizantină (Bucureşti 1996) 142-143. Traducerea este făcută de Aurel NAE. 

* IDEM, Ființa eclezială, o.c., p. 139. 

7 CONCILIUM VATICANUM II, Constitutio dogmatica Lumen Gentium (=LG) n. 
4. Vezi ENCHIRIDION VATICANUM. Documenti ufficiali del Concilio Vaticano II (=EV), 
voll. 13. Textul citat se află în EV 1/288. 

8 Cf. LG nn. 340,886, 287-288; 323. Cf. Mgr VODOPIVEC Giovanni, La Chiesa 
mistero e la teologia della comuniune, în Dizionario del Concilio Ecumenico Vaticano 
Secondo, diretto da Salvatore GAROFALO e Tommaso FEDERICI, Unedi-Unione Editoriale 
(Roma 1969) coll. 722-731. 

astfel de context eclezial e bine să ne reamintim de ceea ce spunea teologul 
catolic Henri de Lubac despre această polemică mai ales pneumatologică: 
Există două moduri tot atât de ucigătoare de a-L separa pe Cristos de Duhul 
său: primul este acela care visează o împărăție a Spiritului care ar conduce 
dincolo de Cristos, iar al doilea, cel care-şi imaginează un Cristos care ar 
conduce dincolo de Spirit. Echilibrul care ni se cere între aceste două tipuri 
de pneumatologii şi respectivele ecleziologii, misionară şi euharistică, e să 
evităm atât cristomonismul cât şi pneumatocentrismul. Ecleziologia va fi 
sănătoasă numai când va fi permanent injectată cu o reală doză de pneuma- 
tologie!%. Dacă, aşa cum spune George Florovsky, învățătura despre Biserică 
este un capitol al cristologiei"!, atunci cristologia şi pneumatologia sunt 
componente necesare ale ecleziologiei'?. Să-L lăsăm pe Cristos să lucreze în 
Biserica sa - Ev nveðpatı -, deoarece în Biserică, lucrarea lui Cristos şi 
lucrarea Duhului Sfânt aparțin împreună unui tot şi n-ar trebui niciodată 
privite separat”. Sfântul Irineu este mereu actual: Ubi enim Ecclesia, ibi 
Spiritus Dei; et ubi Spiritus Dei, illic Ecclesia et omnis gratia: Spiritus 
autem veritas (unde este Biserica, acolo este şi Duhul lui Dumnezeu; unde 
este Duhul lui Dumnezeu, acolo se află Biserica şi orice har; Duhul este 
Adevărul). Bisericii, încredințându-i-se de către Cristos Domnul, Darul 
Duhului - communicatio Christi -, arvuna imortalităţii, rai BeGaiwoc 
TioTreoc, confirmarea credinței noastre şi scara înălțării la cer, adică pe Duhul 
Sfânt!S, are menirea de a trăi în Adevărul Duhului. Acesta o va însănătoşi 


°’ DE LUBAC Henri, Exegese médiévale, 2 partie, Edit. Du Cerf, | (Paris 1961) 558. 
Tematica este tratată integral de IOAN PAUL PP. II, Enciclica Dominum et 
vivificantem/18.05.1986: EV 10/448-631. j 

10 Cf. ZIZIOULAS I., Ființa eclesială, o. c., p. 136. 

1! FLOROVSKY George, Le Corps du Christ vivant, în La Sainte Eglise universelle. 
Confrontation oecumenique, 1948, p. 12. Cf. Yves CONGAR, Actualité de la pneumato- 
logie, în CISS, o. c., vol. 1, p. 25. Vezi şi DE LA POTTERIE, S. J., L 'Esprit Saint et l'Eglise 
dans le Nouveau Testament, în CISS, vol. II, p. 805. 

12 Ibidem. 

13 Cf. ZIZIOULAS J., o. c., p. 138. 

14 S. IRINEU, Adversus haereses, III, 24,1 = SChr 211, Editions du Cerf 
(Paris 1974) 474. 

157b., p. 472. 

permanent şi o va conduce la totalitatea Revelaţiei lui Cristos. Duhul Sfânt, 
aşadar, nu este doar o putere care o învigorează, o putere care se raportează 
la bunăstarea şi starea ei de misiune, ci la existenţa ei. Duhul Sfânt face 
Biserica să fie Trup al lui Cristos!$. 


B/ Pneumatologii diferite, patrimoniu comun 


Doctrina despre Duhul Sfânt transmisă Bisericii de către Conciliul din 
Constantinopol I reprezintă un patrimoniu comun al creştinătăţii, fiind strâns 
unită cu conciliul anterior, cel de la Niceea din 325 şi cel din Efes din 431. 
Credinţa în dumnezeirea Duhului Sfânt: Cred în Duhul Sfânt, Domnul şi de 
viață Făcătorul, care de la Tatăl (şi de la Fiul) purcede, care împreună cu 
Tatăl şi cu Fiul este adorat şi preamărit şi a vorbit prin profeți!” nu poate 
fi separată nici de aceea a Conciliului din Niceea: Cred în unul Dumnezeu, 
Tatăl atotputernic, Creatorul tuturor făpturilor văzute şi nevăzute. Şi în unul 
Domnul nostru Isus Cristos Fiul lui Dumnezeu, unul născut din Ti atăl, adică 
din substanța Tatălui, Dumnezeu din Dumnezeu, lumină din lumină, 
Dumnezeu adevărat din Dumnezeu adevărat, născut nu creat, de o fiinţă cu 
Tatăl - Spuoovoov tô Ilarpi -, prin care toate s-au făcut, cele din cer şi 
cele de pe pământ'*. Acestei doctrine trebuie să-i adăugăm şi dogma mater- 
nității divine a Născătoarei de Dumnezeu, Fecioara Maria - Qeorâkoc". 
Învățătura transmisă de Părinții Bisericii mai ales în aceste Concilii ecumenice 
reprezintă expresia autentică a unicei credințe a Bisericii şi a întregului 
creştinism. Avem Darul comun al Duhului Sfânt, acea Putere ipostatică divină 
care ne dăruieşte Viaţa, acel dar ipostatic care e Domn - Kópıoç -, a treia 
Persoană a Preasfintei Treimi. Duhul Sfânt nu şi-a părăsit niciodată Biserica, 
lucrarea comună a Treimii, dimpotrivă, s-a sălăşluit în ea, o vivifică prin Fiul, 
o sfințește cu Prezenţa sa, conducând-o la Tatăl. 


16 Cf. ZIZIOULAS I., o. c., p. 146. 
"DS 150. 
!8 DS 125. 
DS 251. 

Sfântul Ambroziu, din partea Bisericii din Occident, mărturiseşte 
această credință în Dumnezeu mai înainte de a fi fost definită împotriva 
pneumatomahilor la Conciliul din Constantinopol I. În tratatul său Despre 
Duhul Sfânt spune: 

Deşi Duhul Sfânt este inaccesibil prin natură, totuşi ni se face 

accesibil prin bunătatea sa; umple totul cu puterea sa, dar din 

El participă numai drepții; este simplu în substanța sa, bogat în 

virtuţi, prezent în toți, împarte ceea ce este al său pentru a-l 

dărui fiecăruia în parte şi este întreg în orice loc”. 

În Orient, Sfântul Vasile cel Mare mărturiseşte şi apără împotriva 
Tropicilor din Thmuis, împotriva lui Eunomiu şi a macedonienilor Dumne- 
zeirea Duhului Sfânt mai înainte de convocarea Conciliului din Constan- 
tinopol I de către Împăratul Teodosie, spunând: 


Unul este şi Duhul Sfânt, EZ de asemenea fiind enunțat 
aparte. Prin Fiul, care este unul, El se leagă de Tatăl, care 
este unul, şi completează prin El însuşi Preafericita Treime 
vrednică de toată lauda. Intimitatea sa cu Tatăl şi cu Fiul este 
clar manifestată prin faptul că nu-L aşezăm printre mulțimea 
creaturilor, ci ÎI numim aparte. Căci unitatea sa nu este aceea 
a mai multor lucruri, ea este unitatea unului: &)A" Ev torw. 
După cum Tatăl este unul şi unul este Fiul, tot astfel şi 
Duhul Sfânt este unul. El se află, aşadar, tot atât de departe 
de natura creată, după cum ceea ce este solitar (singur) e în 
mod asemănător îndepărtat de ceea ce este adunat şi în 
masă. El se află unit cu Tatăl şi cu Fiul tot atât de intim ca 
singurul cu singurul". 


2 S. AMBROZIU, De Spiritu Sancto, |, V, 72, ed. O. FALLER: CSEL 79 
(Vindebonae 1964) 45. Se poate vedea şi traducerea românească a Pr. Dr. Vasile RĂDUCĂ, 
Despre Duhul Sfânt, Ed. Anastasia (Bucureşti 1997) 59. 

21 S, VASILE CEL MARE, De Spiritu Sancto, XVIII, 45 = SChr 17 bis, ed. Benoit 
PRUCHE, O. P., Editions du Cerf (Paris 1968) 409. 

Sfântul Vasile, marele apărător al dumnezeirii Duhului Sfânt, deşi nu- 
L numește direct, formal şi explicit pe Duhul Sfânt Dumnezeu, ÎI numeşte 
totuşi ca provenind de la Dumnezeu, ca ieşind din Dumnezeu: éx rob Qeod 
npoci06v, nu pe calea naşterii ca Fiul, ci ca Suflu ieşit din gura lui 
Dumnezeu. Acest suflu nu este ca respirația ori răsuflarea noastră care dis- 
pare, ci este o substanță vie, Stăpâna sfinţeniei. tò Ilvedpa ovoia (oa, 
&yL&0puod kvpia*. După cum vedem, Sfântul Vasile nu foloseşte pentru 
purcederea Duhului Sfânt din Tatăl termenul de ecporeuzie, ci pe acela de 
npoticvos, purcedere (=proeleuzie). Modul său de a purcede din Tatăl 
rămâne un mister, ca şi modul de a fi: VrâpEc?. Pe scurt, pentru Sfântul 
Vasile, Duhul Sfânt este divinprin natură: ră oùv Beîov t pioe. Pentru 
ca să nu mai fie introduse discuţiile epuizante despre consubstanţialitatea 
Fiului de la Niceea şi Duhului Sfânt, marele Păstor din Cezareea evită cu- 
vântul Ouoovovoc, dar afirmă Dumnezeirea Duhului prin intermediul expresi- 
ilor echivalente, ca cea indicată în nota precedentă şi 6u6Tiuos, egalitate de 
onoare şi identitate de natură?5. Toate sunt specifice iconomiei baziliene?S. 


Aşadar, în Occident, Sfântul Ambroziu, iar în Orient, Sfântul Vasile 
au învățat şi apărat cu toată tăria lor de păstori Dumnezeirea Duhului Sfânt. 
În acest context putem spune că la Sfântul Vasile termenul ÖHÓTLLOÇ 
(=onorat în mod egal) devine echivalent lui òpooģorog (=de o fiinţă). 
Duhul Sfânt nu este o creatură, nici nu este inferior Tatălui şi Fiului. El 
participă la aceeaşi onoare. El completează, termină în El însuşi Treimea, 


22 1b., XVIH, 46, o. c., p. 409. 

B Se poate vedea şi S. IRINEU, Demnostratio evangelica, 71. Expresia o găsim și 
la Sfântul Iustin. 

2 Tb., c. XXIII, 54, o. c., p. 445. 

5 Cf. S. GRIGORE DE NAZIANZ, Epistola 58: PG 37, 116 CD. Această atitudine 
complexă a episcopului de Cezareea - iconomia baziliană - a fost criticată de unii călugări. 
Acest lucru se poate vedea tocmai din Scrisoarea n. 58: PG 37, 113 C-116 B a sfântului 
Grigore din Nazianz, prietenul Sfântului Vasile. Cât priveşte “iconomia baziliană”, se poate 
vedea c. III, L 'economie et ses étapes a lui Benoit PRUCHE, O. P., din introducerea la tratatul 
Despre Duhul Sfânt = SChr 17 bis, o. c., pp. 79-110. 

% Ib., p. 81. 

Dumnezeu unic. Toate aceste expresii, ținând cont de liturgia Bisericii şi de 
tradiția Părinților din care se inspiră Sfântul Vasile, pun în lumină transcen- 
dența Duhului Sfânt. Cu toate acestea, niciodată, pe parcursul celor treizeci 
de capitole ale Tratatului, consubstanțialitatea nu este efectiv ori explicit de- 
clarată. În schimb, multe sunt însă expresiile care o sugerează şi o apără. 


Comună ne este şi credinţa în cea mai mare lucrare a Duhului Sfânt, 
Întruparea Cuvântului, a Fiului lui Dumnezeu din Fecioara Maria, lucrare 
care are ca scop restaurarea creaţiei şi îndumnezeirea noastră. Conciliul din 
Efes din 341, care a definit că Născătoarea lui Dumnezeu, Fecioara Maria 
este Qcor6kog”, este un imn comun al Bisericilor locale înălțat spre slava 
Cuvântului lui Dumnezeu întrupat din Fecioara Maria. Sfânta Născătoare de 
Dumnezeu este prima cooperatoare a Puterii Celui Preaînalt, a Duhului care 
a umbrit-o cu strălucita sa intervenţie şi cu dumnezeiasca sa lucrare săvârşită 
în sânul ei feciorelnic (Le 1,35). E mântuitor lucru să ne amintim acum, în 
pragul celui de-al Treilea Mileniu de creştinism, că Preasfânta Fecioară Maria 
este făptura cea mai aleasă, umplută de harul Puterii strălucitoare a Preasfintei 
Treimi, creatura cea mai intim asociată la lucrarea mântuirii noastre. Întru- 
parea Cuvântului s-a înfăptuit sub inima ei,+prin truda credinței sale şi prin 
lucrarea eminent activă a Duhului Sfânt. Dacă toată viața ei, Fecioara Maria 
s-a comportat ca recepltivitatea transparentă şi activă a harului, în 
Întruparea Fiului lui Dumnezeu a fost din nou copleşită de harul dumnezeiesc. 
În ea s-a aprins aurora noii omeniri. Începutului anakefalaiosiei Fiului i-a 
corespuns cu acea &vakSKAnoG (anakyclezie)?%, prin care deznodând nodul 
necredinţei primei Eve, a început reîntoarcerea făpturilor la planul voit de 
Dumnezeu”. Toată această lucrare salvifică s-a realizat prin opera Duhului 
Sfânt, după cum mărturisim în Simbol: Et incarnatus est de Spiritu Sancto 
ex Maria Virgine“. 


1 CONCILIUL DIN EFES, De incarnatione Filii Dei: DS 251. 

% S, IRINEU, Adversus haereses, III, 22, 4. = SChr 211 (Paris 1974) 439-443. 

23 Cf. FERENȚ E, Mariologia. Maria în misterul lui Cristos şi al Bisericii. Curs 
ciclostilat, ITRC (Iaşi 1996) 57 ss. 

% DS 150. 

Acesta este patrimoniul comun al credinței noastre: credem în 
Preasfânta Treime, în Tatăl de la care vin toate darurile; credem în Cristos, 
Fiul lui Dumnezeu, Răscumpărătorul omului; credem în Duhul Sfânt, Domnul 
şi de viață Făcătorul, sfințitorul şi îndumnezeitorul omului. Umpluţi de 
Treime, îl preamărim pe Dumnezeu unic în ființă şi întreit în Persoane, 
venerând-o şi pe Sfânta Născătoare de Dumnezeu, pe Maica Domnului care: 


Consimţind la cuvântul divin, a devenit Mama lui Isus şi, 
îmbrăţişând din toată inima, fără a fi împiedicată de vreun 
păcat, voința mântuitoare a lui Dumnezeu, s-a oferit total pe 
sine, ca slujitoare a Domnului, Persoanei şi lucrării Fiului 
Său, punându-se în slujba misterului răscumpărării, în depen- 
dență de Cristos şi împreună cu el, prin harul Dumnezeului 
atotputernic şi de aceea nu a fost un instrument pasiv în 
mâna lui Dumnezeu, ci a cooperat la mântuirea omului cu 
credinţă liberă şi ascultare”. 


Acest patrimoniu comun reprezintă pentru ambele Biserici, mai întâi 
un motiv şi un izvor de comuniune şi mare bucurie, deoarece participăm 
împreună la tainele mântuirii, facem din ele conţinutul vital al vieții noastre 
personale şi ne dilatăm în ele atât orizontul demnităţii noastre creştine, cât şi 
acela al destinului nostru escatologic. Umpluți de Treime ne împărtăşim 
ezuhic din viaţa ei dumnezeiască. 


În af doilea rând, acest patrimoniu creştin comun al Bisericii 
nedivizate, participarea la Unitatea tainică a Treimii şi la misterul lui Cristos 
Răscumpărătorul în Duhul Sfânt, trebuie să ne facă să creştem în cunoaş- 
terea reciprocă, în ascultarea celorlalți cu care, ce-i drept, n-am ajuns încă 
la deplina comuniune vizibilă eclezială, dar suntem stimulați să căutăm 
împreună, în rugăciune şi în dialogul teologic, cu umilinţă şi încredere, căile 
unităţii vizibile în Adevăr şi în Biserica lui Cristos. Eminenta moştenire 


3! LG 56: EV 1/430. Aspectul acesta dogmatic, Maria, făptura nouă a Duhului Sfânt 
şi colaborarea ei activă şi responsabilă la mântuirea oamenilor se poate vedea în FERENŢ E., 
Mariologia, o. c., pp 55-68. 

eclezială comună ne cere o nouă maturitate în credință, devenind mai 
conştienţi că cunoaşterea Adevărului lui Cristos, adică a Revelaţiei în ansam- 
blul ei este tot lucrarea Duhului Sfânt care: cu puterea Evangheliei reînti- 
nereşte Biserica şi o reînnoieşte permanent”. În această etapă a dialogului 
ecumenic ni se cere tuturor o reînnoită aprofundare a acestui patrimoniu 
comun şi o asumare eclezială a responsabilităţilor timpului nostru. Să nu 
uităm însă că Duhul este promotorul principal al unităţii, al reînnoirii şi al 
sfințirii permanente a Bisericii lui Cristos. În acest sens îmi amintesc cu 
venerație de cuvintele rostite de Paul al VI-lea la închiderea celui de-al 
cincilea aniversar al Conciliului Vatican II: 


În viitor (..) ne rămâne de făcut o muncă hotărâtoare, 

îndeosebi aceea de a aprofunda teologia Bisericii, elabo- 

rarea unei antropologii creştine pe măsura dezvoltării ştiin- 

felor umane şi a problemelor pe care acestea le pun 

inteligenţei credinciosului”. 

Totdeauna credința a căutat să se cunoască şi să se înțeleagă pe sine. 
Maxima teologică a Evului Mediu: Fides quaerens intellectum este nespus 
de actuală, cu condiția ca cercetarea să se facă cu rigoare ştiinţifică şi în spirit 
de credinţă, dar mai ales eclezial, fără de care nu există teologie vrednică de 
acest nume. 


C/ Integrare complementară 


Din cele prezentate mai sus reiese că Duhul Sfânt este un unic 
Dumnezeu şi de o natură identică cu Tatăl şi cu Fiul; că este Domn, că este 
Sfânt prin El însuşi, comunicând viața dumnezeiască pe care o posedă prin 
natură, că purcede de la Tatălprin Fiul în care se odihnește şi se revelează, 


* LG 4: EV 1/287. 

3 Cf. IOAN PAUL PP. II, Epistula A Concilio Constantinopolitano 1-0/25. III. 
1981: EV 7/1171-1199. Se poate vedea, DEM, Discorso ai participanti al Congresso 
teologico intemazionale di pneumatologia /26. II. 1982, în CISS, o. c., vol. II, p. 1515. 

“PAULUS PP: VI, Exortatio apostolica Jam quinque annos /8. XII. 1970, §. II: EV 
3/2886. Un paragraf mai sus este prezentată dimensiunea eclezială a cercetării teologice. 

ceea ce ne dovedeşte că nu e creatură. Ecporeuzia sau proeleuzia sa din 
Tatăl prin Fiul depăşeşte economia, e teologică şi veşnică. De aceea este 
adorat în mod egal cu Tatăl şi cu Fiul. 


Cu toate acestea patrimoniul comun al credinţei creştine este exprimat 
cu formulări diferite de cele două Biserici, Orientală şi Apuseană. Monarhiei 
orientale - uovod toô Ilarpq - îi corespunde acel ab utroque sau Filioque 
creat de sfântul Ambroziu şi preluat de sfântul Augustin în 418, deci înainte 
de Conciliul din Calcedon din 451, an în care Biserica Catolică a primit, a 
acceptat doctrina definită de Conciliul din Constantinopol I (381). Sfântul 
Augustin învaţă că Duhul Sfânt purcede în acelaşi timp de la amândoi - ab 
utroque, de la Tatăl şi de la Fiul: 


El nu purcede de la Tatăl în Fiul, apoi de la Fiul în creatură 
pentru a o sfinţi, dar El. purcede în acelaşi timp de la unul şi 
de la celălalt, căci Tatăl i-a dăruit Fiului ca Duhul să 
purceadă de asemenea şi de la El ca de la sine (...). Dar 
după cum Tatăl are viaţa în sine şi a dăruit de asemenea 
Fiului ca să aibă viața în el, la fel i-a dăruit ca viața. sa să 
purceadă şi de la el, după cum purcede din. sine”. 

În tratatul Despre Sfânta Treime învaţă acelaşi adevăr: 


Noi nu putem nega că Duhul Sfânt purcede şi de la Fiul: nu fără 

motiv acelaşi Duh este numit Duhul Tatălui şi al Fiului’. 

Tot în acest tratat creează renumita formulă - principaliter a Patre: 
Nu fără motiv, în această Treime, numim Cuvânt al lui 
Dumnezeu numai pe Fiul, Dar al lui Dumnezeu numai pe 
Duhul Sfânt, şi Dumnezeu Tatăl numai pe acela care naşte 
Cuvântul'şi de la care purcede, ca din primul principiu - prih- 
cipaliter -, Duhul Sfânt. Eu spun ca din primul său principiu, 


3 S, AUGUSTIN, Homilia 99, in In 9: PL 35, 1890. 

% IDEM, De Trinitate, IV, 20, 29: Bibliotèque augustinienne, Desclée de Brouwer 
(Paris 1955) (= BA), 15, 413. Cf. $. AMBROZIU, De Spiritu Sancto, 1, 11, 120: PL 16, 
733 A şi 762 D. 


Dialog teologic 1(1998) 


deoarece este dovedit că Duhul Sfânt purcede şi de la Fiul. 
Dar acest privilegiu, Tatăl îl dăruieşte Fiului: nu ca şi cum 
Fiul ar fi existat vreodată fără să-l aibă, dar tot ceea ce 
Tatăl i-a dăruit Cuvântului său unic, i l-a dăruit, născându-l. 
EI l-a născut deci în aşa mod încât Darul lor comun purcede 
şi de la Fiul astfel încât Duhul Sfânt să fie suflul (spiritul) 
celor două persoane”. 


Tatăl, care are în el însuşi însuşirea (proprietas) de a fi principiul 
purcedenii Duhului Sfânt, a dăruit de asemenea Fiului să fie 
principiu al purcederii aceluiaşi Duh, purcedere în afara 
timpului, atât într-un caz cât şi în celălalt caz. Şi când spunem 
că Duhul Sfânt purcede şi din Fiul, spunem şi că această însuşire 
Fiul o deține de la Tatăl. Într-adevăr tot ceea ce are Fiul, el 
deține de la Tatăl: el deține deci de la Tatăl ca să fie şi el 
principiu de la care purcede Duhul Sfânt”. 

Dar Tatăl şi Fiul nu sunt două principii ale Duhului Sfânt, ci unum 


principium: 


Noi vom mărturisi, aşadar, că Tatăl şi Fiul sunt un pfincipiu, 
nu două principii ale Duhului Sfânt. După cum Tatăl şi Fiul 
sunt un singur Dumnezeu, şi faţă de creaţie sunt un singur 
Creator şi un singur Domn în mod relativ, tot astfel faţă de 
Duhul Sfânt nu sunt ei în mod relativ decât un singur prin- 
cipiu. Față de creaţie, Tatăl şi Fiul şi Duhul Sfânt sunt un 
singur principiu, după cum ei Sunt un singur Creator şi un 
singur Domn”. 


7 Ib., XV, 17,29: BA 16, p. 505. 
38 Tb., XV, 27,47: BA 16, p. 553. 


» Tb., V, 14, 15: BA 15, p. 461. Acest text av fi reluat de Conciliile din Lyon (1274): 


DS 850 şi de cel din Florenţa (1439): DS 1301-1302. Toată doctrina aceasta se poate vedea 
în FERENŢ E., Dumnezeul cel viu, unic în fiinţă şi întreit în persoane, Curs ITRC (Iaşi 1997) 
303-312. 

Din cele spuse reiese că după Sfântul Augustin, între Fiul şi Duhul 
Sfânt, în lumina economiei există o legătură de consubstanţialitate, care este 
o legătură personală de comuniune: Duhul purcede de la Tatăl prin Fiul în 
care primeşte ființa. Această legătură personală este la rândul său ca o 
legătură de origine: după cum noi primi în imp, deci economic de la Cristos 
fluviul de apă vie care izvorăşte din el şi care este Duhul (Zn 7,17-39), la fel 
Duhul primeşte veşnic teologic de la Fiul, ca venind de la el, ființa care 
purcede de la Tatăl. De aici reiese că Duhul nu purcede numai de la Tatăl în 
Fiul, pentru a se odihni în el, ci că Fiul este în mod egal principiul activ al 
purcederii Duhului Sfânt. Dar Augustin n-a spus niciodată că Fiul este cauza 
substanței Duhului. 


Această purcedere, este adevărat, Cristos n-a atribuit-o decât Tatălui, 
bine ştiind că Fiul primeşte de la Tatăl tot ceea ce este în el şi-l raportează la 
Tatăl. Dar tot ceea ce este al Tatălui - afară de însuşirea de a fi Tată - i-a fost 
dăruit, iar în acest tot, este şi Duhul care ia din binele Fiului pentru a ne face 
părtaşi de el (In 16,13-15). Fiul nu primeşte Duhul pasiv ca pe un lucru dat, 
ci ca pe puterea de a dărui. Tatăl, aşadar, dăruieşte Fiului, născându-l, puterea 
de a face să purceadă Duhul. i 

Aceasta nu înseamnă că Duhul ar deţine fiinţa în parte de la unul şi în 
parte de la celălalt, ca de la două cauze despărțite, ci el purcede în acelaşi 
timp de la unul şi de la celălalt ca de la un singur principiu, deoarece el e 
Iubirea reciprocă în care iubitorul şi Iubitul se unesc în unitatea Darului 
reciproc pe care îl face unul celuilalt. 


Această reflecţie a sfântului Augustin este aceea a unui teolog. 
Concluziile la care el ajunge nu sunt în acea epocă decât - teologumena - 
concluzii teologice, dar ele vor ajunge cât de curând un bine comun al teo- 
logiei latine, care va căuta să-i dea un statut propriu dogmatic“. 

Din partea celeilalte pneumatologii, cea Răsănteană, cauza unică - póvov 
rod Ilarp6s -, principiul unic în Treime este numai Persoana Tatălui. Izvorul 


„40 Cf. SESBOUE Bernard, S.J., La doctrine du “Filioque” et le débat doctrinal 
entre le Occident et Orient, în AA. VV., Le Dieu du salut, vol. I, o. c., pp. 321-324. 

„Dumnezeirii nu este o esență aflată în spatele persoanelor, ci Persoana Tatălui şi 


numai ea. Tatăl este întotdeauna Tată al Fiului şi Obârşie a Duhului. Niciodată n-a 
existat vreun timp în care Tatăl să nu fi fost Tată al Fiului şi Obârşie a Duhului. 
Tatăl este Tată, nu devine Tată. Fiul şi Duhul nu sunt numai de la Tatăl, dar şi 
spre Fl. 


În ceea ce priveşte împărtăşirea Dumnezeului inaccesibil creaturii în 
Fiinţa necreată, El se comunică în energiile sale dumnezeieşti şi îndumne- 
zeitoare necreate, care deşi nu sunt Fiinţa sa necreată, totuşi sunt întru totul 
El însuşi. Aceste energii numite şi har sunt lucrările negrăite în mărime şi în 
număr ale Duhului Sfânt. Ele sunt lucrări ale lui Dumnezeu în afară, care 
însă nu trebuie separate de fiinţa lui. Harul, după sfântul Grigore de Palma, 
nu este nimic altceva decât lucrarea Duhului Sfânt Celui de-o-ființă, sfânt şi 
sfințitor, dumnezeiesc şi îndumnezeitor. El este distinct de firea dumne- 
zeiască, dar harul Duhului nu poate fi separat de Acesta“!. 


Concluzie 


Avem aşadar două pneumatologii, un patrimoniu comun creştin şi 
diferite formulări teologice ale acestuia, îndeosebi ale purcederii Duhului 
Sfânt. După adăugirea unilaterală a lui Filioque de către Latini în Simbol, 
litigiile dintre cele două Biserici s-au întețit. Ce avem de făcut? Ce atitudine 
trebuie să ne însuşim în acest moment ecumenic? 


“Cf. S. IOAN DAMASCHIN, Dogmatica, traducere de Pr. D. FECIORU, Editura 
Scripta (Bucureşti 1993) 22-23. Cf. STĂNILOAE Dumitru, Jisus Hristos, lumina lumii şi 
îndumnezeitorul omului, Editura Anastasia (Bucureşti 1993) 175-187. Cf. S. DIONISIE 
AREOPAGITUL, Opere complete şi Scolile Sfântului Maxim Mărturisitorul, traducere şi 
note de Pr. Dumitru Stăniloae, Paideia (Bucureşti 1996) 141-142. Cf. EVDOKIMOV Paul, 
Înnoirea spiritului. Studii de spiritualitate, Editura Pandora (Târgovişte 1997) 241-249). Cf. 
IDEM, Cunoaşterea lui Dumnezeu, Traducere de Pr. Dr. Vasile RADUCA, Edit. Chriastiana 
(Bucureşti 1995) 74-77; 140-143. Cf. BUNGE Gabriel, OSB., Der Andere Paraklet, wad. de 
Diac. loan I, ICA jr., Icoana Sfintei Treimi a Cuviosului Andrei Rubliov sau “Celălalt 
Paraclet”, Editura Deisis (Sibiu 1996) 59-61, 78-83. 

A/ Ca Latin, în privința pneumatologiei, cred că sănătatea ei depinde 
de cristologie. Împreună cu Pr. Yves Congar mărturisesc că: Nu există un 
Cuvânt fără Suflu: el s-ar opri în gătlej şi n-ar mai interpela pe nimeni. Dar 
nu există nici Suflu fără Cuvânt: el n-ar mai avea conţinut şi n-ar putea 
transmite nimic fără el”. E ceea ce recunoaşte şi Părintele Stăniloae: Fiul 
este condiţia acestui suflu absolut generos şi curat şi sfânt, deoarece e Suflul 
unui Tată absolut desăvârşit. Ceva mai departe, în acelaşi articol adaugă: 
Fără Duh, creştinismul devine speculație, fără Fiul întrupat al Tatălui de- 
vine sentimentalism lipsit de conţinut“. Dar şi reversul este adevărat: sănă- 
tatea cristologiei este penumatologia, iar echilibrul dintre cristologie şi pneu- 
matologie este sănătatea ecleziologiei. Împreună cu Serghei Bulgakov 
recunoaştem că: Teologia Duhului Sfânt este impracticabilă dacă e separată 
de Fiul, deoarece Duhul este însăşi ființa acestuia ca Fiu“. Unirea celor 
două braţe ale Tatălui, Fiul şi Duhul Sfânt, este legea constitutivă a Bisericii 
şi a întregii economii a mântuiri. Există, într-adevăr, două Daruri şi două 
misiuni, Fiul-Cuvânt şi Duhul-Suflu, dar o singură lucrare: înfierea noastră, 
lucrare a Duhului care face din noi fii în Fiul. Pneumatologia integrală, este, 
aşadar, complementară şi benefică. 


B/ În ceea ce priveşte purcederea Duhului, cred că există o echi- 
valență de semnificaţie între formula greacă: din Tatăl prin Fiul ca şi cauză 
şi cea latină: din Tatăl şi din Fiul ca dintr-un unic principiu. Dinamica noe- 
tică a formulei greceşti tinde spre semnificația explicată a formulării latine. Ea 
arată că Fiul deţine de la Tatăl puterea de a fi cauză şi principiu al Duhului 


42 CONGAR Y., Actualité de la pneumatologie, o. c., în CISS, vol. I, p. 25. 
% STĂNILOAE D., Le Sainte Esprit dans la theologie byzantine..., o. c., ib., 
pp. 678-679. 

1 BULGAKOV S., Le Paraclet, trad. De C. Andronikov, Aubie (Paris 1946) 182 ss. 
Unitatea credinței trăită în diversitatea expresiilor se poate vedea și din IOAN PAUL PP. II/ 
DEMETRIOS I, Declaration comune Nous, le Pape Jean-Paul II M. XII. 1987: EV 10/1391-1399. 
Îndeosebi nr. 2393. 

Sfânt. Formulele, după cum recunoaşte şi Bulgakov“, nu constituie o 
adevărată divergență dogmatică, ba chiar neagă că ar exista o astfel de 
divergență. Se poate spune că nici Biserica Orientală nici Biserica Occidentală 
nu cunosc o erezie vitală despre Duhul Sfânt, erezie care în mod inevitabil ar 
fi fost erezie dogmatică. După el, nu există o ereaie dogmatică în acest sens 
deoarece nu există o dogmă despre relația Duhului Sfânt cu Fiul“, dogmă 
care să fi fost emisă de un conciliu ecumenic, nu general. 


Grecii susțin că Tatăl este singura cauză a Duhului, dar recunosc că 
şi Fiul are un rol în purcederea Duhului: acesta purcede hipostatic din Tatăl, 
energetic prin Fiul”, după cum spune Lossky. Duhul purcede din Tatăl- 
Fiului, afirmă la rândul său Nicolae Bolotov, Duhul însoţeşte Fiul-Tatălui; 
Duhul există în Fiul, dar are existența numai de la Tatăl; Fiul este vistiernicul 
Duhului, Duhul este comoara Fiului, comoara fiind o ipostază activă, Suflul 
fiind o substanţă vie. Duhul şi Fiul sunt Braţele hipostatice ale Tatălui care 
ne atrag spre sânul Tatălui. Duhul lui Dumnezeu este o putere substanţială 
care există într-o ipostază proprie, care purcede de la Tatăl şi se odihneşte 
în Fiul, făcându-l cunoscut”. 


Latinii învață că Fiul, care a primit totul de la Tatăl, afară de însuşirea 
de a fi tată, a primit de asemenea de la el şi puterea de a-l sufla pe Duhul 
Sfânt cu el. Tatăl este, aşadar, principiul întregii Dumnezeirii. Tatăl şi Fiul nu 
sunt două principii ale Duhului Sfânt, ci nu singur principiu, după cum Tatăl 
şi Fiul şi Duhul Sfânt nu sunt trei principii ale creației, ci un singur principiu”. 

Pe scurt, din toate aceste texte trebuie să scoatem nucleul dogmatic 
şi semnificaţia lui teologică, deosebindu-l de exprimările ori formulările 


s Cf. BULGAKOV S., Le Paraclet, o. c., pp. 124 şi 141. Pentru partea catolică se 
poate vedea Yves CONGAR, Je crois en l'Esprit Saint. III. Le Fleuve de Vie coule en Orient 
eten Occident, Les Editions du Cerf (Paris 1980) 266-278. 

“ BULGAKOV S., Zb., pp. 140-141. 

“ Cf. CLEMENT Olivier, Vladimir Lossky: un théologien de la Personne et du 
Saint Esprit, în Messager de |'Exarchat du Patriarche russe en Europe Occidentale, n. 30-31 
(1959) 177-178. 

48 Cf. S. DAMASCHIN loan, Dogmatica, o. c., pp. 22-23. 

® DS 1331. 

dogmatice. Deoarece Actus autem credentis non terminatur ad enuntiabile, 
sed ad rem - Actul de credinţă al credinciosului nu se opreşte la limbaj, la 
formularea lexică, ci la realitatea conținută în expresie - spune sfântul Toma“. 
Acestea, în culturi diferite vor avea în mod necesar nuanțări diferite, care pot 
coexista în unitatea credinţei. Primul mileniu al creştinismului este o mărturie 
vie în acest sector. 


Papa Ioan Paul al II - lea, în enciclica Ur unum sint ne indică o cale 
vrednică de urmat chiar şi în teologia Duhului Sfânt. Referindu-se la comu- 
niunea eclezială imperfectă, dar reală, menținută şi în stare de creştere la 
diferite nivele bisericeşti, o vede şi o recunoaşte deja perfectă în ceea ce noi 
considerăm culmea vieții harului, paprvpia până la moarte. Dacă pentru 
toate comunitățile creştine martirii sunt dovada puterii harului, atunci comu- 
niunea încă imperfectă dintre noi este puternic cimentată de deplina comu- 
niune a sfinților, adică a acelora care la încheierea unei existențe fidele harului 
au ajuns la comuniunea cu Cristos glorios. Aceşti sfinţi, care provin din toate 
Bisericile şi Comunitățile ecleziale sunt modele de urmat". 

Opiniile teologice ale Părinților Bisericii una şi nedivizată, sunt con- 
cluzii teologice ale sfinţilor, mai mult, ale acelora pe care îi considerăm - ór 
&5doxajoi TÙ oikovutvng -. Şi în pneumatologie, acordul sfinților greci 
şi latini convinge mai mult decât argumentele raționale. Sfinţi latini, ca 
Ambroaiu şi Augustin sunt venerați de Biserica Ortodoxă şi invers. E sigur 
însă, că nici o Biserică n-a introdus eretici în calendarul lor. Ambele Biserici 
consideră că sfinții sunt luminați şi insuflați de Duhul Sfânt şi că trebuie să fie 
de acord în ceea ce priveşte credința. A susține contrariul ar însemna să-L pui 
pe Duhul Sfânt în contradicție cu El însuşi. Urmând mărturiile lor nu ne 
înşelăm şi trăim în Adevăr. 

În trăirea acestei înțelegeri teologice întemeiate pe adevăr şi caritate, 
Latinilor li se cere să urmeze mai ales linia lui Leon al III-lea, iar Grecilor 


5 S. THOMAS AQUINAS, Summa Theologiae, II-Il-ae q 1 a 2 ad 2-. 
5! IOAN PAUL II, Lettera Enciclica Ut unum sint, sull'impegno ecumenico, o. c. 
nn. 83-84, pp. 91-91. 

linia sfântului Maxim Mărturisitorul care respectă Filioque, ambele Biserici 
aplicând şi trăind mai din plin iconomia baziliană. În această privinţă îmi 
place să citez un text de-al Părintelui A. De Halleux, teolog catolic din zilele 
noastre, la care deseori apelează însuşi Yves Congar: 


Aceste două exemple convergente n-au pierdut nimic din ac- 

tualitatea lor, deoarece ele indică probabil singura cale al 

unui acord onorabil: Biserica Catolică Romană va putea 

reformula Simbolul şi să recunoască adevărul solid al mono- 

patrismului, atunci când şi Biserica Ortodoxă va recunoaşte 
deopotrivă autenticitatea lui Filioque, înţeles în sensul lui 

prin Fiul: 6i Tio6*?. 

Urmând prudența pastorală a Sfântului Vasile cel Mare şi învățătura 
nr. 18 din Enciclica lui Ioan Paul al II-lea, ni se mai cere să nu uităm că 
natura ecporeuziei Duhului Sfânt n-are analogie şi că rămâne acoperită de o 
tăcere apofatică. Modul ecporeuziei Duhului Sfânt rămâne un mister pe care 
nu-l vom înțelege decât în cer. Taina Dumnezeirii ne depăşeşte atât de mult 
încât şi în cer vom purta statutul nostru de învățăcei. 


pr. Eduard FERENȚ 


s: DE HALLEUX A., Pour un acord oecuménique sur la procession de l'Esprit 
Saint et | addition du Filioque au Symbol, în Patrologie et oecumenisme, Leuven, University 
Press/Peeters, 1990, p. 442. Episcopatul catolic din Grecia a luat deja decizia dea suprima 
Filioque din Simbolul spus în limba greacă. A se vedea și BENEDICT XIV, Const., Etsi 
pastoralis, pro Italo-Graecis (26. V. 1742): DS 2522 ss. Vezi şi Y. CONGAR, Supprimer le 
Filioque dans le Symbole?, în Je crois en l'Esprit Saint, vol. III, o. c., pp. 266-270. Se poate 
vedea şi SESBOUE B, S. J., Le “Flioque ” et le dialogue oecuménique aujourd’hui, în Le 
Dieu du salut, vol. 1, o. c., pp. 335-339. 

Comunicări 


Riassunto 


La relazione odierna Uno Spirito e due pneumatologie è un contributo teologico 
ecumenico locale. Dopo la prezentazione della fede comune nello Spirito Santo delle 
due Chiese, Orientale ed Occidentale, affronta il problema attuale del Filioque, 
cercando di presentare la ecporeusia dello Spirito Santo dal Padre per il Figlio, 
partendo dalla dottrina dei Santi Dottori della Chiesa. Dopo una rapida sintesa 
teologica aggiornata ai risultati degli studi dogmatici, sviluppa infine, a partire da 
questo orizonte, le prospettive di futuro della riflessione sistematica. 

SEMNIFICAȚIA ȘI ROLUL DUHULUI SFÂNT 
PENTRU VIAȚA NOASTRĂ, ASTĂZI 


1. Duhul Sfânt - Duhul vieţii şi comuniunii noastre în Dumnezeu 


Duhul Sfânt este cel care uneşte pe Hristos cu oamenii sau pe oameni 
cu Hristos. Prin aceasta, El este puterea sfințitoare, de-viață-făcătoare şi 
unificatoare în Biserică. Prin Duhul curge şi sporeşte pe mai departe, până la 
sfârşitul veacurilor, viața dumnezeiască în Biserică. El întreține această viață 
în ea, adică menţine Biserica în continuare’. 


Prin Duhul Sfânt intră în comuniune cu noi, oamenii, însuşi Dumne- 
zeu: prin El ne împărtăşim din însăşi viaţa lui Dumnezeu, iar Dumnezeu, la 
rândul său, Se împărtăşeşte din viața noastră umană. De asemenea, prin 
prezenţa harului Duhului Sfânt, Dumnezeu acţionează asupra vieții noastre, 
iar noi, în acelaşi har, acționăm cumva prin viața noastră, prin bucuriile şi 
suferințele noastre, asupra lui Dumnezeu. Tocmai aceasta este semnificația 
comuniunii noastre cu Dumnezeu prin însuşi Duhul vieții: prin El Dumnezeu 
devine călăuza noastră, partenerul nostru de suferință şi viață. Această 
comuniune cu Dumnezeu în Duhul Sfânt este una personală şi concretă, 
întrucât prezenţa lui Dumnezeu aici şi acum reprezintă începutul istoric al 
prezenţei lui Dumnezeu în împărăția slavei sale, este însăşi pregustarea 
împărăției sale în această viață, despre care vorbesc Sfinții Părinți ai Bisericii. 

Pe de altă parte, în comuniunea Duhului, noi suntem legați de 
Dumnezeu cel în Treime nu printr-o simplă conexiune externă, ci lăuntric. 
Prin Duhul Sfânt noi experiem legătura intimă cu viața lui Dumnezeu, 
experiem propria noastră viață temporală, trecătoare ca un început al vieții 


1! Cf. Pr. Prof. Dr. D. STĂNILOAE, Teologie Dogmatică Ortodoxă, vol. II, 
Bucureşti, 1978, pp. 302-303. 


